APSTIPRINU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liepājas pilsētas Izglītības pārvaldes vadītāja

Kristīne Niedre-Lathere

Liepāja, 2023. gada 10. oktobrī

**LIEPĀJAS PILSĒTAS**

**7. – 9. klašu skolēnu**

**pētniecisko darbu konferences norises**

**KĀRTĪBA**

Liepāja, 2023. gada 10. oktobrī 14/01-25.2.

**I Vispārīgie jautājumi**

1.Izglītojamo (turpmāk- skolēni) pētnieciskā darbība tiek īstenota kā izglītības iestāžu mācību metode. 7.-9. klašu skolēnu pētnieciskā darbība norisinās, balstoties uz pamatizglītības standartu. To vada attiecīgā mācību priekšmeta skolotāji vai citi speciālisti.

2. Pētnieciskās darbības mērķis: sekmēt skolēnu patstāvīgās pētnieciskās darbības attīstību un veicināt pētnieciskās darbības prasmju, spriešanas, viedokļa formulēšanas un pamatošanas prasmju attīstību

**II Pētnieciskās darbības uzdevumi**

3. Izvēlēties vecumposmam atbilstošu un autoram saprotamu pētījuma tēmu.

4. Iepazīties ar pētnieciskās darbības būtību, organizāciju un metodēm.

5. Pilnveidot prasmes darbā ar dažādiem informācijas avotiem.

6. Attīstīt prasmi apstrādāt un noformēt pētījuma gaitā iegūtos datus un vērtēt rezultātus.

7. Pilnveidot prasmi uzstāties, aizstāvēt darbu.

**III Skolēnu pētnieciskās darbības organizācija**

8. Skolēnu pētniecisko darbību organizē, balstoties uz 7 jomām – valodu mācību joma, sociālā un pilsoniskā mācību joma, kultūras izpratnes un pašizpausmes mākslā mācību joma, dabaszinātņu mācību joma, matemātikas mācību joma, tehnoloģiju mācību joma, veselības un fiziskās aktivitātes mācību joma un skolu izglītības programmās ietvertajiem mācību priekšmetiem *(3.pielikums).*

9. Skolēnu pētnieciskā darbība pamatskolās tiek organizēta kā pamatizglītības programmas sastāvdaļa mācību procesa ietvaros.

10. Katru pētniecisko darbu drīkst izstrādāt ne vairāk kā 2 skolēni.

11. Labākie darbi tiek ievietoti vietnē www.padlet.com līdz **2024.gada 2.aprīlim.**

**IV Darbu aizstāvēšana**

12. Darba valoda – valsts valoda (izņemot svešvalodas).

13. Darbus un uzstāšanos vērtē Liepājas pilsētas Izglītības pārvaldes apstiprināta komisija.

14. Uzstāšanās ilgums 7 minūtes (ne ilgāk par 10 minūtēm).

15. Darbus aizstāv mutiski, izmantojot vizuālās prezentācijas līdzekļus.

16. Pētniecisko darbu aizstāvēšana notiek **2024.gada 25.aprīlī – Liepājas Centra sākumskolā, Toma ielā 19.**

17. Ģērbšanās stils – lietišķs.

18.Recenziju izglītības iestādes atbildīgais par pētnieciskajiem darbiem *(4.pielikums) saņem* pēc vērtēšanas un uzstāšanās 3 darba dienu laikā.

19. Komisijas vērtējums nav apstrīdams.

20. Prezentēšanas formāts var tikt mainīts, ja to pieprasa epidemioloģiskā situācija valstī.

**V Apbalvošana**

21. Ar Liepājas pilsētas Izglītības pārvaldes diplomiem tiek apbalvoti pirmo trīs pakāpju ieguvēji katras jomas mācību priekšmetos.

|  |  |
| --- | --- |
| Pakāpe  | Punkti  |
| 1.pakāpe | 36-33 |
| 2.pakāpe | 32-29 |
| 3.pakāpe | 28-25 |
| Atzinība | 24-21 |

22. Komisija skolēna darbu vērtē pēc noteiktiem kritērijiem un punktiem *(2.pielikums)*.

**VI Vispārējās norādes pētnieciskā darba noformējumam**

23. Darba noformēšanā var izmantot IZM ieteikumus skolēnu ZPD noformēšanā (R.Hahele „Skolēna zinātniski pētnieciskā darbība”).

24. Pētniecisko darbu jāraksta valsts valodā, izņemot svešvalodās.

25. Darbam jābūt datorrakstā (intervāls starp rindkopas rindām– 1,5; fonts– Times New Roman; burtu lielums tekstā– 12, virsrakstos–16, apakšnodaļu virsrakstos- 14; burtu krāsa– melna). Virsrakstus izceļ treknrakstā.

26. Darbu raksta baltas A4 formāta lapas vienā pusē. Atkāpe no kreisās malas 3 cm, no labās 1 cm, no augšas un apakšas – 2 cm.

27 .Nodaļu un apakšnodaļu virsrakstos vārdus nesaīsina, nedala pārnešanai jaunā rindā un nepasvītro.

28. Darba nosaukuma un nodaļu/apakšnodaļu virsrakstu beigās punktu neliek.

29. Lappuses numurē ar arābu cipariem, tos rakstot lappuses apakšā (vidū) bez papildu zīmēm. Titullapu, anotācijas un satura rādītāju nenumurē, bet ietver kopējā lappušu skaitā. Lappuses numuru norāda, sākot ar ievadu.

30. Jaunā lappusē sāk rakstīt visas darba nodaļas, bet apakšnodaļas turpina rakstīt jau aizsāktā lappusē. Lappusi nebeidz ar virsrakstu.

31. Darbs jāraksta pareizā literārā valodā, ievērojot zinātniskā stila īpatnības, ortogrāfijas un interpunkcijas normas. Informācija precīzi strukturēta.

32. Tekstā darbības vārdi ir īstenības izteiksmes ciešamajā kārtā, īstenības izteiksmes darāmās kārtas 3.personā vai vajadzības izteiksmē.

33. Darba apjoms: 7.-9.klašu skolēniem ne vairāk kā 15 lapas.

34. Darbam var būt pielikums, bet ne vairāk par trešo daļu no pamatteksta lappušu skaita.

35.Darbā diagrammas, shēmas, zīmējumi, fotoattēli nosaucami par attēliem. Virs attēla labajā stūrī slīprakstā raksta tā numuru un nosaukumu, un tekstā uz to obligāti ir atsauce. Tekstā norāda uz konkrētu attēlu, piemēram, (*skat.2.att.; skat. 3.tabulu*).

36. Fotogrāfijai norāda tās nosaukumu, iekavās raksta autoru. Piemērs: *2.attēls Ventas rumba* (Autore Kristīne Ābola).

37. Ja tiek izmantots citāts (jāliek pēdiņās) vai kāda autora izstrādāti attēli, vai skaitliskie dati vai izklāstīti kāda autora uzskati, vai pieminēts pētījums, raksts, obligāti ir lietojamas atsauces. Ja to nav, darbu var nevērtēt vai var uzskatīt par plaģiātu:

37.1. zemsvītras atsauces lieto, ja nav minēts autors (pēc citāta raksta *kārtas ciparu šajā lapā*, zem svītras lappuses apakšā pieraksts veidojams atbilstoši literatūras saraksta veidošanas prasībām),

37.2.numeratīvā metode (pēc citāta apaļajās iekavās norāda autora/-u uzvārdu/-us, publikācijas gadu, lappusi, uz konkrēto skatīto materiālu (visa pētījuma gaitā), *piemēram:* (Lieģeniece 2014, 16).

**VII Pētnieciskā darba struktūra**

1. **Titullapa** (*1.pielikums*).
2. **Satura rādītājs** atspoguļo pētnieciskā darba sadaļu (nodaļu un apakšnodaļu) virsrakstus un atrašanās lappusi.
3. **Ievads** (apjoms atbilstoši vecumposmam, bet ne vairāk kā 1 lappuse): tēmas aktualitāte (pētījuma problēma), pētījuma jautājums vai hipotēze, mērķis, uzdevumi un izmantotās metodes.
4. **Darba pamatdaļu** veido teorētiskā daļa – literatūras apskats (1/3 no kopapjoma) kopā ar pētījuma daļu (2/3 no kopapjoma), t.sk. pētījuma rezultātu apkopojums.
5. **Secinājumi** ir apgalvojuma formā izteikti īsi spriedumi par pētījumā atklāto situāciju, saistībā ar pētījuma mērķi. Secinājumus kārto atbilstoši pētījuma gaitai un izvēlētajiem uzdevumiem, tos numurē.
6. **Nobeigumā** autors vērtē savus ieguvumus un to, kas radīja grūtības, kā arī pamato nepieciešamību pētījuma turpināšanai u.tml., nepieciešamības gadījumā – iespējamos uzlabojumus.
7. **Izmantotās literatūras un informācijas avotu saraksts.**

Izmantotās literatūras un informācijas avotu sarakstā iekļauj visus avotus, kuru citētie vai aizgūtie materiāli (citāti, attēli, tabulas u.c.) atspoguļojas pētnieciskā darbā.

Pētnieciskā darba veikšanai ir izmantojami vismaz 4- 5 dažādi avoti.

7.1.Katram izmantojamajam darbam avotu sarakstā norāda autora uzvārdu nominatīvā un vārda pirmo burtu, izdošanas gadu (iekavās), grāmatas nosaukumu slīprakstā (*Italic*), izdošanas vietu, izdevniecību (ja ir norādīta), kopējo lappušu skaitu izdevumā.

*Piemēram:*  Kotlers, F. (2006) *Uztura pamati*. Rīga: Jumava, 648 lpp.

7.2. Laikrakstu un žurnālu rakstu nosaukumus iekļauj kopējā sarakstā, norādot: autora uzvārdu nominatīvā, vārda pirmo burtu, izdošanas gadu, datumu (laikrakstiem – arī mēnesi), raksta nosaukumu, laikraksta vai žurnāla nosaukumu slīprakstā (*Italic*), laikraksta vai žurnāla numuru, lappuses, kurās raksts nodrukāts.

7.3. *Piemēram:* Kalniņa, L*.Bezdarbnieku sastāva analīze*. <http://www.nva.lv/index.php?cid=6#profesijas> (Skatīts 11.04.2011.).

***1. pielikums***

Titullapas paraugs

**Izglītības iestādes nosaukums** *(12 lieluma burti)*

**Ābolu šķirņu un hibrīdu potenciālā piemērotība**

**ābolu čipsu gatavošanai** *(16 lieluma burti)*

Dabaszinātņu mācību joma

Pētnieciskais darbs bioloģijā

*(viss pārējais teksts ar 12 lieluma burtiem)*

Darba autore:

**Vārds uzvārds**

8.klases skolniece

Darba vadītāja:

**Vārds uzvārds**

bioloģijas skolotāja

**Liepāja**

**2024**

***3.pielikums***

|  |  |  |
| --- | --- | --- |
| Nr. p.k. | Izglītošanas joma |  |
| 1. | Dabaszinātņu mācību joma | DabaszinībasFizikaĶīmija BioloģijaĢeogrāfija  |
| 2. | Valodu mācību joma | Latviešu valodaSvešvaloda |
| 3. | Kultūras izpratnes un pašizpausmes mākslā mācību joma | LiteratūraMūzikaVizuālā mākslaTeātra māksla |
| 4. | Sociālā un pilsoniskā mācību joma | Latvijas un pasaules vēstureSociālās zinības Ekonomika Politika TiesībasPsiholiģija  |
| 5. | Matemātikas mācību joma | Matemātika  |
| 6. | Tehnoloģiju mācību joma | DatorikaProgrammēšanaRobotikaInženierzinātnesDizains un tehnoloģijas |
| 7. | Sporta un veselības mācību joma | SportsVeselība |

***4.pielikums***

RECENZIJA PĒTNIECISKAJAM DARBAM

|  |
| --- |
| Darba nosaukums: |
|  |
| Pētnieciskā darba joma un mācību priekšmets: |
| Darba autora vārds, uzvārds: |
|  |

|  |  |  |
| --- | --- | --- |
| **Vērtēšanas****kritērijs** | **Iegūtie punkti** | **Komentārs** |
| Pētījuma problēma |  |  |
| Pētījuma mērķis |  |  |
| Pētījuma uzdevumi |  |  |
| Pētījuma jautājums/hipotēze |  |  |
| Metodes |  |  |
| Literatūras apskats, analīze |  |  |
| Pētījums, rezultātu analīze |  |  |
| Secinājumi |  |  |
| Pētījuma aktualitāte, praktiskā nozīme un lietojamība |  |  |
| Darba tehniskais noformējums |  |  |
| **Punkti kopā** |  |  |
| Pētījuma kopējais vērtējums un secinājumi par darbu: |
|  |
|  |
|  |
|  |
|  |
|  |
|  |
|  |
|  |
| Recenzenta vārds, uzvārds: |
| Recenzenta paraksts: |
| Datums: |